આ તબક્કે યુવાનો અંતિમવાદી વ્યક્તિગત નિર્ણય લઇ બેસે છે. અમેરિકાએ જાહેર કર્યું છે, કે ઈન્ટરનેટ પર બધીજ પ્રોપગેંડા વેબસાઈટો પર પ્રતિબંધ શક્યજ નથી, અને આધુનિક ઇન્ફોર્મેશન ટેકનોલોજીનાં યોજનાબદ્ધ વપરાશનાં લીધે માહિતી/વિચારધારા નો ફેલાવોજે ઝડપથી થઇ રહ્યો છે, તેની સામે પ્રતિકાર માટેનાં યુદ્ધની સાથે કદમ મિલાવવા માટે વિશ્વની મહાસત્તા અમેરિકાએ અસામર્થ્ય વ્યક્ત કર્યું છે. એકલા ભારતમાંજ રોજ બરોજ થતા ફેસબુક અને વોટ્સએપનાં વપરાશ, મેસેજો ની આપ –લે, વિડીઓ ડાઉનલોડ-અપલોડ આવી દૈનિક પ્રવૃત્તિઓનાં કારણે ઉત્પન્ન થતો ડેટાબેસ અકલ્પનીય રીતે વિશાળ અને અનંત છે. હવે આ સંજોગોમાં સુરક્ષા એજેન્સીઓ દ્વારા કરાતા ઉંડાણ પૂર્વકનાં ડેટા માઈનીંગની પોતાની મર્યાદા છે.